《集罗幼良白雀堂》
明代·黎崇宣

亹亹四时运，陶陶春暮辰。主人眷芳景，高会延嘉宾。

开轩肆广坐，华几纷错陈。鲜烹出中厨，美酒过隔邻。

客主省揖拜，披襟意良忻。一献复一酬，觞飞何太频。

颓然遂成醉，侧此头上巾。行坐纵所适，笑语不更文。

沉缅匪自放，吾自率吾真。平生寡俗礼，无为多见嗔。

作者简介：（?—1644）明广东番禺人，字孺旬。工诗文，善骑射，能书，事母有孝行。崇祯四年进士。授广德知州，以抗直弃官归。闻明亡，哀痛而卒。有《贻情集》。